Relectio De Poenitentia Habita In Academia Salmanticensis, Anno M.D.XLVIII., "Cyprianus verò multis locis huius rei te ſtis eſt. Nam in ep…"
author: Melchor Cano
source date: 1558
edition published: 2019-07-31
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Cyprianus verò multis locis huius rei teſtis eſt. Nam in epiſtola. 54. tertii libri, quæ ſcribitur præsbyteris & diaconis, Cum in minoribus (inquit) peccatis agant peccatores pœnitentiam iuſto tempore, & ſecundum diſciplinæ ordinem ad exomologeſim veniant & per manus impoſitionem epiſcopi & cleri, ius communicationis accipiant, nunc crudo tempore nondum reſtituta eccleſiæ ipſius pace, ad communicationem admittuntur: & nondum pœnitentia facta, nondum exomologeſi finita, nondum manu eis ab epiſcopo, aut clero impoſita, euchariſtia illis datur, cum ſcriptum ſit, Qui ederit panem, aut biberit calicem domini indignè, reus erit corporis & ſanguinis domini. Sed nunc illi rei non ſunt, qui minus ſcripturæ legem nouerunt: erunt autem rei, qui præ ſunt, & hæc fratribus non ſuggerunt, vt faciant omnia cum Dei timore, & cum data ab eò & præ ſcripta obſeruatione: hactenus Cyprianus, Et paulò poſt, de his qui hanc traditionem non ſeruant: Contempta (ait) domini lege & obſeruatione, quam iidem martyres & confeſ ſores tenendam mandant, ante reditum nostrum communicant cum lapſis & euchariſtiam tradunt.